JWD ร่วมมือ “ปณ.-แฟลช” ปั้น “ฟิ้วซ์ โพสต์” บริการ Cold Chain Logistics
JWD ร่วมมือ “ปณ.-แฟลช” ปั้น “ฟิ้วซ์ โพสต์” บริการขนส่งสินค้าควบคุมอุณหภูมิแบบด่วน Cold Chain Logistics เริ่ม 1 ก.ย.64 นำร่องพื้นที่กรุงเทพฯ ปริมณฑล และ 6 เส้นทางภูมิภาค หนองคาย เชียงใหม่ สุราษฎร์ธานี ภูเก็ต ตราด และบางละมุง
JWD ร่วมมือ “ปณ.-แฟลช” ปั้น “ฟิ้วซ์ โพสต์” บริการขนส่งสินค้าควบคุมอุณหภูมิแบบด่วน Cold Chain Logistics เริ่ม 1 ก.ย.นี้
24 ส.ค. 2564

บริษัท ไปรษณีย์ไทย จำกัด, บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD และ บริษัท แฟลช เอ็กซ์เพรส จำกัด ผนึกกำลังดึงศักยภาพ 3 แบรนด์ ร่วมปั้น “ฟิ้วซ์ โพสต์”  (FUZE POST) ธุรกิจขนส่งสินค้าควบคุมอุณหภูมิแบบด่วน (Cold Chain Express) น้องใหม่ พร้อมก้าวสู่การเป็นผู้นำในธุรกิจ Cold Chain Logistics ประเทศไทย พร้อมให้บริการ 1 ก.ย.64
ทั้งนี้ ระยะแรกจะเน้นให้บริการในพื้นที่กรุงเทพฯ ปริมณฑล และ 6 เส้นทางภูมิภาค คือ หนองคาย เชียงใหม่ สุราษฎร์ธานี ภูเก็ต ตราด และบางละมุงเป็นหลักก่อนสำหรับลูกค้ารูปแบบ B2B B2C และ C2C ที่เป็นกลุ่มลูกค้าเดิมของไปรษณีย์ไทย และ JWD สำหรับลูกค้าใหม่จะเน้นการให้บริการแบบ Direct Pick-up เป็นหลัก โดยเรียกใช้บริการผ่าน www.fuzepost.co.th และมีแผนจะเปิดให้บริการจุดรับฝาก (Drop off) ขยายเส้นทางขนส่งระหว่างภูมิภาคในเดือน ม.ค.65